પબ્લીક પ્રોવિડંડ ફંડ (PPF) એ લાંબાગાળે મોટી મુડી ઉભી કરવાનું એક ઉતમ સાધન છે.જીંદગીનાં અમુક ધ્યેયો એવાં હોય છે કે જેનાં માટેનાં રોકાણોમાં કોઈ જોખમ ઉઠાવી ના શકાય.આવાં ધ્યેયો પુરાં કરવા માટે PPF એક સંપુર્ણ સલામત રોકાણની સગવડ પુરી પાડે છે.નિવૃતિ પછી ની જીંદગી માટે નાની ઉંમરથી જ સુયોગ્ય નાંણાંકીય આયોજન કરવું એ પણ એક એવું ધ્યેય છે કે જેમાં કોઈ જોખમ ઉઠાવી નાં શકાય.PPF એ આવાં લાંબાગાળાનાં ધ્યેયો પુરા કરવા માટે રોકાણનું એક ઉતમ સાધન છે જેમાં રોકાણ દ્વારાં રોકાણકાર એક ઉજ્જવળ નાણાંકીય ભવિષ્ય પ્રાપ્ત કરી શકે છે.